CELEX: 31984R3320
Language: el
Date: 1984-11-23 00:00:00
Title: Κανονισμός (ΕΟΚ) αριθ. 3320/84 της Επιτροπής της 23ης Νοεμβρίου 1984 περί του παραρτήματος VII του κανονισμού (ΕΟΚ) αριθ. 3588/82 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής Γιουγκοσλαβίας

Avis juridique important

|

31984R3320

Κανονισμός (ΕΟΚ) αριθ. 3320/84 της Επιτροπής της 23ης Νοεμβρίου 1984 περί του παραρτήματος VII του κανονισμού (ΕΟΚ) αριθ. 3588/82 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής Γιουγκοσλαβίας  

Επίσημη Εφημερίδα αριθ. L 310 της 28/11/1984 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 3320/84 ΤΗΣ ΕΠΙΤΡΟΠΗΣ  της 23ης Νοεμβρίου 1984  περί του παραρτήματος VII του κανονισμού (ΕΟΚ) αριθ. 3588/82 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής Γιουγκοσλαβίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3588/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής Γιουγκοσλαβίας (1), όπως τροποποιήθηκε από τον κανονισμό (ΕΟΚ) αριθ. 1475/84 (2), και ιδίως το παράρτημα VII παράγραφοι 2 και 4,  Εκτιμώντας:  ότι η παράγραφος 4 του εν λόγω παραρτήματος προβλέπει ότι μεταφορές μέρους των ειδικών ποσοτικών ορίων από το ένα έτος στο άλλο μπορούν να αποφασισθούν σύμφωνα με τη διαδικασία του άρθρου 14·  ότι διαπιστώθηκε ανάγκη για επανεισαγωγές προϊόντων της κατηγορίας 8 στην Ιταλία, κατόπιν τελειοποιήσεως στη Γιουγκοσλαβία, σύμφωνα με τις προβλέψεις του άρθρου 5 παράγραφος 3 του εν λόγω κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών « Γιουγκοσλαβία»,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Μια ποσότητα 100 000 τεμαχίων, προϊόντων της κατηγορίας 8 (καταγωγής Γιουγκοσλαβίας), που υπόκειται στα ειδικά ποσοτικά όρια για τις επανεισαγωγές κατόπιν τελειοποιήσεως, που προβλέπονται για το 1983 στο παράρτημα VII του κανονισμού (ΕΟΚ) αριθ. 3588/82, μεταφέρεται στα αντίστοιχα για το 1984 προβλεπόμενα ποσοτικά όρια και χορηγείται στην Ιταλία.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Νοεμβρίου 1984.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 374 της 31. 12. 1982, α. 47.  (2) ΕΕ αριθ. L 143 της 30. 5. 1984, σ. 6.